Pécs-Baranyai Kereskedelmi és Iparkamara

Az élelmiszer és italtermékek Japánba történő exportálásának feltételei
2021-06-10 10:30 - 11:30 (Europe/Helsinki) | Online
Az EU-Japán KKV Központ online tájékoztató rendezvényt szervez, melyen az EU-s vállalkozások megismerhetik a japán piac élemiszeripari termékekre vonatkozó előírásait és a piacralépés feltételeit.

A részvételhez először regisztrálnia kell a következő címen:
http://www.eubusinessinjapan.eu/user/register
Miután megerősíti regisztrációját a kapott e-mailben, be tud jelentkezni a rendezvényre:
Időpont: 2021. június 10. 10.30
Regisztráció: Az élelmiszer és italtermékek Japánba történő exportálásának feltételei
Témák:

A japán étel- és italszabályozás jellemzői
Az EU által jóváhagyott laboratóriumok szolgáltatásai a KKV-k megfelelőségi értékelésében
Gyakorlati tapasztalatok és esettanulmányok

ITAPA Online Matchmaking 2021 - nemzetközi üzletember találkozó az IT szektornak
2021-06-10 - 2021-06-11 | Online
Az Enterprise Europe Network társszervezésében megrendezésre kerülő online üzletember találkozóra várnak minden, az IT és kapcsolódó szektorokban tevékenykedő vállalkozást.

A nemzetközi üzletember találkozó, mely Szlovákia legnagyobb IT tematikájú rendezvényének – ITAPA 2021 – keretében zajlik, ahol a résztvevők a kétoldalú üzleti tárgyalásokon szélesíthetik ügyfélkörüket, megismerve az aktuális nemzetközi piaci információkat, legújabb trendeket, technológiai újításokat.
Kiemelt témák:

Kiberbiztonság
Digitális egészségügy
Digitalizáció
e-kormányzás

A részvétel díjmentes, de előzetes regisztrációhoz kötött:
REGISZTRÁCIÓ
Az érdeklődőknek lehetősége van – díjmentesen – egy profil létrehozására és konkrét üzleti ajánlatok feltöltésére a rendezvény honlapján, ahol megtekinthetik a többi résztvevő adatlapját is. Javasoljuk a résztvevőknek, hogy részletes cégprofilt és együttműködési ajánlatokat készítsenek a számukra megfelelő partner megtalálása érdekében!

Üzleti lehetőségek a törökországi autó-, egészség-, és textilipar területén - online fórum
2021-06-09 14:00 - 16:00 | Online
A Magyar Kereskedelmi és Iparkamara Magyar-Török Tagozata a HEPA Turkey-vel együttműködésben „Üzleti lehetőségek a törökországi autó-, egészség-, és textilipar területén” címmel online fórumot szervez 2021. június 9-én 14.00 órától.
Az esemény a Törökország iránt érdeklődő vállalkozások számára nyújt tájékoztatást az alábbi témákról:

a törökországi autóiparról;
a törökországi egészségiparról;
a törökországi textiliparról, valamint
az együttműködési lehetőségekről.

Az előadások nyelve az angol lesz, de magyar szinkrontolmácsolást biztosítunk.
A megszokottól eltérően, az egyes előadásokat követően (és nem a rendezvény végén) lesz lehetőség kérdések feltevésére az adott témákkal kapcsolatban.
Programterv
Moderátor: Rév András, elnök, MKIK Magyar-Török Tagozat

14.00 – 14.10
Köszöntők
Rév András, elnök, MKIK Magyar-Török Tagozat
Mert Danisger, igazgató, HEPA Turkey

14.10 – 14.45
A törökországi autóipar és üzleti lehetőségek bemutatása,
Cinar Noyan, főtitkár, OYDER (Autóipari Kereskedők Egyesülete)

14.45 – 15.20
Együttműködési lehetőségek a törökországi egészségiparban
Altug Oguz, igazgatósági tag, DEIK (Külgazdasági Kapcsolatok Egyesülete) Egészségipari Üzleti Tanácsa

15.20 – 15.55
A törökországi textilipar és üzleti lehetőségek bemutatása
Kerem Gulle, igazgatósági tag, ITHIB (Isztambuli Textil- és Nyersanyagexportőrök Szövetsége)

Jelentkezési határidő: 2021. június 8. (kedd) 10.00 óra
A rendezvényen való részvétel ingyenes, de előzetes online regisztrációhoz kötött.
A csatlakozáshoz szükséges linket és információkat 2021. június 8-án délután küldik meg e-mailen a jelentkezőknek.
REGISZTRÁCIÓ

K+F minősítés, szellemi tulajdon a szerződésekben - online fórum
2021-06-09 14:00 - 16:00 | Online
A cím alapján a fórum unalmasnak tűnik? És ha azt mondjuk, hogy pénzről szól? Olyanról, ami már a zsebében van, csak még nem tud róla.
A K+F minősítés adókedvezményt érhet. A vállalkozás pedig akkor is bírhat szellemi termékkel, ha erről még nem tud. És a szellemi termék sokat ér.

Az online eseményen a felkért szakértők és előadók beszélnek majd arról, hogy az általuk bemutatott szolgáltatások és lehetőségek miért és hogyan tudnak fontossá válni a cégek mindennapi életében és miként tudnak hozzájárulni a stratégiailag megalapozottabb és jogilag biztonságosabb működéshez.
De miért érdemes őket meghallgatni?
A hazai és EU-s pályázatok elnyerésében és a megfelelő pénzügyi elszámolásában egyaránt segítséget jelenthet az SZTNH K+F minősítési eljárása, továbbá az igazolt kutatás-fejlesztési tevékenység alapján adókedvezmények is igénybe vehetőek, melyekről részletes tájékoztatást kapnak a résztvevők.
És a szellemi tulajdon a szerződésekben? Megtudhatjuk azt is, hogy a vállalkozások többségénél napi szinten alkalmazott szerződésekben milyen rendelkezéseknek kellene szerepelniük ahhoz, hogy a cégvezető teljes mértékben biztosítva legyen afelől, hogy a fejlesztési tevékenysége által keletkezett eredmények feletti tulajdonjogok a céget illessék meg.
És hogy ez pontosan mit jelent?
Talán meglepőnek hangzik, de a kamara szellemi tulajdon infopontját olyan hétköznapinak tűnő vállalkozások is igénybe veszik, mint például egy cukrászda. Hogy miért? Mert egyedi recept alapján készül egy kiváló sütemény. És a vállalkozás tulajdonosa tisztázni szerette volna, kié a recept. És ha ez tisztázódik, akkor hogyan hajthat ez hasznot. A szakértő kollégánkkal történt konzultáció mindkét kérdésre választ adott.

Programterv
14.00 – 14.15 Köszöntő
Keresnyei János, PBKIK Innovációs Bizottsági tag, Enterprise Europe Network követ
14.15 – 15.00 Kutatás-fejlesztés vagy innováció? Mindkettő vagy egyik sem? Miért jó a K+F minősítés?
Szmollár Katalin, SZTNH, osztályvezető, Kutatás-fejlesztési és Innovációs Osztály
15.00 – 15.45 Szellemi tulajdon megjelenése a vállalkozások szerződéses folyamataiban
Dr. Molnár István szabadalmi ügyvivő, partner, DANUBIA Szabadalmi és Jogi Iroda Kft.
Dr. Molnár István előadásában a vállalkozások szerződéses kapcsolatainak szellemi tulajdonnal kapcsolatos aspektusait mutatja be. A szellemi tulajdon kérdése leggyakrabban az alábbi szerződéstípusokban jelenik meg:
a) licenciaszerződések és felhasználási szerződések;
b) kutatási szerződések és anyagátadási megállapodások;
c) konzorciumi megállapodások;
d) vállalkozási szerződések és megbízási szerződések;
e) munkaszerződések;
f) franchising szerződések.
Előadónk szerződéstípusonként ismerteti a vonatkozó legjobb megoldásokat.
15.45 – 15.50 A PTE PATLIB Központ rövid bemutatása
Kottászné dr. Vass Orsolya mb. főosztályvezető, Pécsi Tudományegyetem Kutatáshasznosítási és Technológia-transzfer Főosztály
15.50 – 16.00 Kamara és EEN a vállalkozások szolgálatában, zárás
Dr. Liber Noémi a PBKIK szellemitulajdon-védelmi és innovációs tanácsadója, EU IP Helpdesk magyarországi követ
Természetesen a PBKIK EEN által nyújtott szellemi tulajdonvédelmi szolgáltatások keretében – a többek által már ismert és igénybe vett tanácsadáson és iparjogvédelmi bejelentésekben való segítségen túl – az ismertetett jogi eszközök és lehetőségek is igénybe vehetők.

A részvétel díjmentes, de regisztrációhoz kötött (regisztráció az oldal alján található űrlapon).

A rendezvény a PBKIK és az SZTNH főszervezésében valósul meg, az Enterprise Europe Network támogatásával. Az Enterprise Europe Network magyarországi konzorciumának partnerei: HEPA Magyar Exportfejlesztési Ügynökség (konzorciumvezető), Csongrád Megyei Kereskedelmi és Iparkamara, Fejér Megyei Kereskedelmi és Iparkamara, Győr-Moson-Sopron Megyei Kereskedelmi és Iparkamara, Hajdú-Bihar Megyei Kereskedelmi és Iparkamara, Pécs-Baranyai Kereskedelmi és Iparkamara (PBKIK), PRIMOM Szabolcs-Szatmár-Bereg Megyei Vállalkozásélénkítő Alapítvány, Zala Megyei Vállalkozásfejlesztési Alapítvány.
A szellemitulajdon-védelem az MKIK Kutatás-fejlesztési és Innovációs Kollégiumának és a PBKIK Innovációs Bizottságának egyik fókuszterülete.

Az előadókról

Keresnyei János több mint egy évtizede segíti kreatív vállalkozások boldogulását üzletfejlesztési projekteken át a Kreatív Ipari Klaszter elnökeként. Szakmai tevékenységét az elméleti ismeretek mögötti szakmai tapasztalat és gyakorlati megközelítés jellemzi, televíziós múltját több sikeres innováció kísérte. Egyedi szakterülete a szellemi eszköz menedzsment, technológia transzfer mellett a kreatív ipari vállalkozások fejlesztése, valamint a kreatív ipari nemzetköziesedés, hálózatosodás. A Magyar Innovációs Szövetség regionális igazgatója, a Pécs-Baranyai Kereskedelmi és Iparkamara elnökségi tagja, a Kulturális Innovációs Kompetencia Központ Egyesület elnöke, emellett brand ambassador-ként tevékenykedik az Enterprise Europe Network hálózatában és mentor a WORTH Partnership Project-ben, innovációs coach az EU EASME SME Instrument rendszerében.

Szmollár Katalin 2009-ben végzett okleveles közgazdászként a Miskolci Egyetemen, azóta foglalkozik a kutatás-fejlesztés témakörével. Kezdetben a kutatás-fejlesztés pénzügyi szempontjait ismerte meg a Kutatás-Fejlesztési és Innovációs Hivatalban. Később jogi szakokleveles közgazdász képesítést szerzett és 2012-től a Szellemi Tulajdon Nemzeti Hivatalában a kutatás-fejlesztést szakmai aspektusai felé fordult. 2021-ben a kutatási és innovációs szakközgazdász képzés első évfolyamának tagjaként szerzett szakmájához kapcsolódó ismereteket.
Az általa vezetett osztály a kutatás-fejlesztési projektek előzetes és utólagos minősítését végzi. Mindkét típusú dokumentum felhasználható kutatás-fejlesztési célú pályázatokhoz, valamint az egyedi kormánydöntéssel megítélt támogatásokhoz, illetve a Nemzeti Adó- és Vámhivatal adóellenőrzési eljárása, valamint bíróságok és más hatóságok szakmai támogatása kapcsán kerülhetnek kiállításra. Egyedi projekteken túlmenően, projektcsoportok minősítését is végzik. Emellett a szakértők munkájának koordinálása, oktatásokon, konferenciákon előadások tartása a K+F tevékenységek azonosításához kapcsolódóan, valamint az ezek után járó adókedvezmények és pályázati források minél szélesebb körű megismertetése a legfőbb feladata.
Dr. Molnár István magyar és európai szabadalmi ügyvivő. 1998-ban kutató vegyészként, 2014-ban okl. kertészmérnökként, 2001-ben európai jogra specializált jogászként végzett a Szegedi Tudományegyetemen és a Kecskeméti Főiskolán. 2012-ben a Szegedi Tudományegyetem Állam- és Jogtudományi Kara civilisztika doktori iskolájában PhD. fokozatot szerzett, 2019-ben jogi szakvizsgát tett.
2000-től a DANUBIA Szabadalmi és Jogi Iroda Kft. partnereként, szabadalmi ügyvivőjeként dolgozik. 2012-től a Danubia IP Kft. ügyvezetője.
Oktatási tevékenységet folytat a kecskeméti Neumann János Egyetemen, a Szegedi Tudományegyetemen, valamint meghívott előadóként más egyetemeken és megbízás alapján más szervezetekben magyar és angol nyelven. Ezen kívül oktatóként tevékenykedik még a Szellemi Tulajdon Nemzeti Hivatala által szervezett felsőfokú iparjogvédelmi tanfolyamokon. Eddig 40-nél több publikációja jelent meg.
Tagja az Iparjogvédelmi Szakértői testületnek, a Magyar Iparjogvédelmi és Szerzői Jogi Egyesületnek, és 2017 óta elnöke a Licensing Executives’ Society Magyar Csoportjának.
Dr. Molnár István jelentős tapasztalattal rendelkezik az élettudományi és gyógyszeripari iparjogvédelem területén. Emellett számottevő tapasztalatra tett szert az innovációs tanácsadás terén, különösen a licenciaügyletek és technológia transzfer területén.

Kottászné dr. Vass Orsolya jogászként végzett a Pécsi Tudományegyetemen, majd infokommunikációs szakjogász diplomát szerzett. 2006 óta vesz részt a PTE innovációs folyamatainak, vállalati kapcsolatainak kialakításában és fejlesztésében, eleinte IP csoportvezetőként, jelenleg a Kutatáshasznosítási és Technológia-transzfer Főosztály vezetőjeként. Az SZTNH-nál felsőfokú iparjogvédelmi szakértő végzettséget szerzett, egyetemi PhD témája a munkaviszonyban létrehozott szellemi alkotások. Rendszeresen oktat szerzői jogi, szellemi tulajdonvédelmi, innováció menedzsment és médiajogi témakörökben. A PTE PatLib Központ keretében kollégáival ingyenes szerzői jogi és iparjogvédelmi tanácsadást nyújtanak a régió vállalkozásai számára.

Dr. Liber Noémi 2020. január 1. óta a PBKIK munkatársa is. Több mint tíz éve dolgozik a Pécsi Tudományegyetemen és foglalkozik innovációkkal, innovatív kutatás-fejlesztési projektekkel, találmányokkal és feltalálók, projektgazdák szakmai és jogi támogatásával. Jelenleg a három éve létrejött orvoskari intézet, az ITD igazgatóhelyetteseként és innovációs szakértőjeként van jelen az egyetemi körökben. Az évek során azonban sok vállalkozással, és magával a kamarával is több sikeres együttműködésre került már sor, így természetesen nem csak az akadémiai szféra szereplői ismerhetik.

Aki ajánlja a programot
Dr. Poór Diána: Cukrászatunk mondhatni duplán érintett a szerzői jogvédelem és védjegyoltalom kérdéskörében. A professzionális és kézműves cukrászat egy – ugyan szigorú szabályok mentén működő, de egyben – rendkívül kreatív területe a vendéglátásnak. Kollégáink tudása, tapasztalata és egyedi stílusa, kezeik munkája adja működésünk keretét. Ezeknek köszönhető, hogy valami „mischleressé”, egyedivé és összetéveszthetetlenné, mintegy márkajelzéssé válik. Legyen szó egyedileg fejlesztett receptúráról, ízvilágról, minőségi sztenderdről, vagy szemmel is jól látható dekorálási stílusról, célunk különleges és egyedi dolgok alkotása – és kapcsolódva a témához: ezek védelme. Kézműves cukrászatunkon túl pedig, az ipari termelést érintő részlegünk vonatkozásában a speciális piacnyerést elősegítő brandépítéshez kapcsolódóan nagy segítséget jelentett a védjegyoltalom terén nyújtott segítség számunkra, melynek köszönhetően megjelenhetett a Pécsi Süti márkanév egy multinacionális áruházlánc polcain is.
Cégünk, az MM-Catering Kft. 2012 óta van jelen a pécsi vendéglátás palettáján. Az éttermi szolgáltatást követően 2015-ben nyílt meg kézműves cukrászműhelyünk az Árkád alsó szintjén. Dinamikus bővülés előtt álló kézműves vonalunk mellett immáron 3. éve ipari cukrászati termeléssel is foglalkozunk egy nemzetközi áruházlánccal együttműködve.
www.mischlercakes.hu

Regisztráció
A jelentkezés lezárult. Kérjük vegye fel a kapcsolatot a szervezőkkel!

EU Zöld Hét: Zéró környezetszennyező vállalkozások - megvalósítható?
2021-06-09 14:00 - 15:15
Az Eurochambres és az SME United az idén online formában rendezi meg az EU Zöld Hét partnerrendezvényét, „Zéró környezetszennyező vállalkozások – megvalósítható?” címmel.
A rendezvény célja, koncepciója: az Európai Bizottság még május vége előtt közzéteszi a zéró környezetszennyezéssel kapcsolatos cselekvési tervét, ennek megfelelően az idei Európai Zöld Hét középpontjában a zéró környezetszennyezéssel kapcsolatos ambíciók és programok állnak. Az Eurochambres és az SME United közös rendezvénye a Zöld Hét hivatalos partnerrendezvénye lesz, amelyen neves előadók és szakértők részvételével kerül megvitatásra a vállalkozások szerepe és lehetőségei az Európai Bizottság cselekvési tervében.
A rendezvény időpontja: 2021. június 9. 14.00 – 15.15
A rendezvény nyelve az angol.
Részletes program és további információk
REGISZTRÁCIÓ

Élelmiszeripari beszállítói fórum - Food eirEEN 2021
2021-06-09 08:00 - 16:00 | Online
Az Enterprise Europe Network szervezésében megvalósuló üzletember találkozón várnak minden élelmiszeripari gyártót, forgalmazót, nagykereskedőt.

Egyedülálló lehetőség személyes virtuális üzleti találkozókon való részvételre Írországból és az EU-ból származó vezető élelmiszeripari vállalkozások beszerzőivel. A rendezvény célja az élelmiszeripar és a kapcsolódó szakterületek vállalkozóinak nemzetközi üzleti együttműködésének elősegítse, teret adva a legújabb fejlesztések és innovatív megoldások bemutatására.
A részvétel díjmentes, de előzetes regisztrációhoz kötött.
REGISZTRÁCIÓ
Az érdeklődőknek lehetősége van – díjmentesen – egy profil létrehozására és konkrét üzleti ajánlatok feltöltésére a rendezvény honlapján, ahol megtekinthetik a többi résztvevő adatlapját is. Javasoljuk a résztvevőknek, hogy részletes cégprofilt és együttműködési ajánlatokat készítsenek a számukra megfelelő partner megtalálása érdekében!

B2Moto - Nemzetközi autóipari üzletember találkozó
2021-06-09 | Online
Az Enterprise Europe Network szervezésében zajló online nemzetközi üzletember találkozóra várnak minden az autóiparban és kapcsolódó ágazatokban tevékenykedő gyártót, szolgáltatót, kutatóintézetet és szakembert!

Kiemelt szektorok, témák:

Kereskedelmi gépjárművek
Gépjármű alkatrészek és kiegészítők
Autóelektronika – alkatrészek és rendszerek
Irányítórendszerek a termelési folyamatok optimalizálásához

Miért éri meg?

megbízható üzleti partnerekkel veheti fel a kapcsolatot egyszerű, hatékony és költségkímélő módon
szélesítheti, tovább erősítheti kapcsolati hálóját
szakmai tapasztalatok – tudásmegosztás nemzetközi szereplőkkel
piaci trendek és technológiák megismerése

A részvétel díjmentes, de előzetes regisztrációhoz kötött:
REGISZTRÁCIÓ
A regisztrációt követően ne felejtsék a ’MARKETPLACE’ szekciót minél célzottab, aktuális üzleti ajánlatokkal kitölteni. A tárgyalópartnerek az ott szereplő információk alapján fognak dönteni a lehetséges tárgyalásokról.

Szabványmegfelelés - hogyan szerzünk biotermékeinknek tanúsítványt Japánban?
2021-06-08 10:30 - 11:30 | Online
Az EU-Japán KKV Központ online tájékoztató rendezvényt szervez, melyen az EU-s vállalkozások megismerhetik a JAS (Ecocert Organic Agriculture certification) tanúsítvány megszerzésének feltételeit és lépéseit.

A részvételhez először regisztrálnia kell a következő címen:
http://www.eubusinessinjapan.eu/user/register
Miután megerősíti regisztrációját a kapott e-mailben, be tud jelentkezni a rendezvényre:
Időpont: 2021. június 08. 10.30
Regisztráció: Szabványmegfelelés – hogyan szerzünk biotermékeinknek tanúsítványt?
Témák:

JAS organikus tanúsítvány megszerzésére vonatkozó követelmények;
JAS tanúsítási folyamata;
Közelmúltbeli rendeletváltozás utáni követelmények, amelyek kötelezővé tették a JAS tanúsítás alkalmazását az állati eredetű termékekre.

Bevezetés a norvég alkoholimport szabályrendszerébe - üzleti lehetőségek magyar vállalkozások részére
2021-06-08 10:00 - 11:30 | Online
A magyar Oslói Nagykövetség a Magyar-Norvég Kereskedelmi Kamarával közösen szervezi meg az alábbi online rendezvényt.
Tekintettel a magyar borok, röviditalok és sörök magas minőségére és ízvilágára meggyőződésünk hogy, ezen termékeknek helye van a norvég piacon. Azonban a Norvégiába történő alkohol exportra vonatkozó követelmények és folyamatok speciálisak.
Az online rendezvény időpontja: 2021. június 8. 10:00-11:30
A rendezvény angol nyelvű.
A körülbelül másfél órásra tervezett online esemény keretében a résztvevők első kézből ismerhetik meg az alkohol importjára vonatkozó szabályrendszert, és nyerhetnek bepillantást a pályázati folyamatokba. Az esemény előadói Alexander Michaelsen, a Vinmonopolet Franciaország, Dél-Amerika és Kelet-Európáért felelős termékmenedzsere, valamint Svein Bognar, a House of Hungary AS importőr vállalat tulajdonosa.
Program és további információk: Meghívó
REGISZTRÁCIÓ

2. Német-Magyar Ipari Kontaktbörze - online
2021-06-08 09:00 - 2021-06-09 17:00 | Online
A Német-Magyar Ipari és Kereskedelmi Kamara (DUIHK) szervezésében 2021. június 8-9. között kerül megrendezésre online a 2. Német-Magyar Ipari Kontaktbörze, amelynek középpontjában most az elektronika, az IT és az ipari háttérszolgáltatások (pl. karbantartás, javítás, IT szolgáltatást nyújtók stb.) állnak.
Ilyen területekről várja érdeklődők (potenciális beszállítók) jelentkezését a projektben részt vevő (jelenleg) 7 beszerző.
A rendezvény első napján (2021. június 8.) a Szakmai nap keretében a német és magyar elektronikai piac aktualitásairól hallhatnak a résztvevők, valamint megismerhetnek néhány innovatív technológiai megoldást is.
Az alábbi linken megtalálhatóak a beszerzők konkrét elvárásai is:
2. Német-Magyar Ipari Kontaktbörze – 06.08 – 09. B2B megbeszélések
A tárgyalási időpontok egyeztetésére a beszerzőkkel május 20-tól lehet sort keríteni.
A részvétel a szakmai nap előadásain ingyenes, a június 8-án délután, valamint június 9-én egész nap zajló B2B fórumon való részvétel viszont regisztrációs díjhoz kötött, ami DUIHK tagok esetében 190 €, nem tagoknak pedig 240 €.
Jelentkezési határidő: 2021. június 9.
REGISZTRÁCIÓ

A kozmetikai termékcsomagolás jövője - Match2Pack: Cosmetics
2021-06-04 11:00 - 2021-06-11 17:00 | Online
Az Enterprise Europe Network társszervezésében megrendezésre kerülő online üzletember találkozón a résztvevők a kétoldalú üzleti tárgyalások mellett lehetőséget kapnak a csomagolástechnika kozmetikai iparra kifejlesztetett legújabb, fenntartható megoldásainak megismerésére.

A fenntarthatóságot és zöld megoldásokat előtérbe helyező gondolkodásmód előhívta a körkörös gazdaság koncepciójának bevezetését a kozmetikai iparban is. A csomagolóanyagok újrahasznosítási lehetőségeinek újratervezésével, illetve a csomagolás nélküli kozmetikai termékek bevezetésével a hazai vállalkozások számára is egyre több lehetőség nyílik meg a nemzetközi piacon.
A megadott tárgyalási napokra lehet jelölni előzetesen a résztvevőket, így célszerű maximálisan kihasználni a tárgyalási időt a legígéretesebbnek tűnő résztvevőket jelölve, DE érdemes egy bemutatkozó üzenet küldésével akár az összes résztvevővel felvenni a kapcsolatot.
Kiemelt témák:

Újrahasznosított anyagok
Biológiailag lebomló anyagok
Kozmetikai csomagolástechnika
Kozmetikai alapanyagok

A részvétel díjmentes, de előzetes regisztrációhoz kötött:
REGISZTRÁCIÓ

Van egy ötlete, amely gyökeresen átalakíthatja a gyártói ökoszisztémát?
2021-06-03 10:00 - 12:00 | Online
Vegyen részt a Better Factory első nyílt pályázati felhívásáról szóló online szemináriumon, és tudja meg, hogyan vehet részt gyártóként, technológiai beszállítóként vagy ipari háttérrel rendelkező művészként a tudástranszfer programban. Az első webináriumra 2021. június 3-án (csütörtökön) 10-12 óra között kerül sor.
A Better Factory egy Horizont 2020 program által támogatott projekt, melyben 2 nyílt felhíváson keresztül 8-8, egyenként háromtagú konzorciumot választanak ki. A konzorciumokat 1 gyártócég, 1 művész és 1 technológiai beszállító alkotja.
A kiválasztott konzorciumok arra tesznek kísérletet, hogy új termékvonalak tervezését, illetve automatizálási megoldásokat valósítsanak meg.
Regisztráció a 2021. június 3. (csütörtök) 10-12 órai webináriumra:

Horizon Europe pályázati partnerkereső rendezvény
2021-06-03 09:00 - 2021-06-04 18:00, 2021-05-31 09:00 - 2021-06-01 18:00 | Online
Személyre szabott, virtuális matchmaking találkozót szerveznek a Horizon Europe pályázati kiírásaihoz azzal a céllal, hogy segítsék az állami szereplőket, a kutatóközösségeket, a vállalkozásokat és a civil szervezeteket a megfelelő partner megtalálásában. A rendezvényt két részben tartják meg 2021. május 31. – június 1. illetve 2021. június 3-4. között.
Az esemény a Horizon Europe 5. és 6. témacsoportjának lehetőségeire összpontosít, különös figyelmet fordítva az ágazatok közötti együttműködést hangsúlyozó pályázati felhívásokra és példákra. A szervezők célja, hogy segítsék a résztvevőket olyan regionális innovációs ökoszisztémák kiépítésében, amelyek célja az európai kihívások megoldása a következő tematikus keretek között:

5. témacsoport – Éghajlat, energia és mobilitás
6. témacsoport – Élelmiszer, biogazdaság, természeti erőforrások, mezőgazdaság és környezetvédelem

A rendezvény angol nyelvű!
Tájékoztató
További információ az online esemény honlapján található: errin.eu/events/horizon-europe-matchmaking-event-clusters-5-and-6

Szakképzési Fórum V. (építőipar)
2021-06-02 10:00 - 11:30 | Pécsi Kereskedelmi Központ
A Pécs-Baranyai Kereskedelmi és Iparkamara és a Baranya Megyei Szakképzési Centrum közös szervezésében szakképzési fórumot tart az építőipari ágazatban dolgozó gyakorlati képzőhelyek részére 2021.06.02-án 10.00-kor.
Program

Tájékoztató az új szakképzési rendszerről, a nyilvántartásba vételről és az elszámolásról – Marton Judit – duális képzési tanácsadó, PBKIK
Tájékoztató a szakmai programról, valamint a vállalkozások szerepéről az új szakképzési rendszerben – Baranya Megyei SZC Pollack Mihály Technikum – Koch Zoltán szakmai igazgató helyettes
Fórum: kérdések és válaszok

A fórum helyszíne:

Pécs-Baranyai Kereskedelmi és Iparkamara Zsolnay terme (7625 Pécs, dr. Majorossy Imre u. 36.), vagy
online, melyhez a ZOOM előadás linkjét június 1. (hétfő) 15.00 után küldjük meg, a megadott email címre.

A rendezvény ingyenes, de online regisztrációhoz kötött.
Jelentkezési határidő: június 1. (hétfő) 15.00.
Az online regisztrációs felületet az alábbiakban éri el!
A regisztráció ideje lejárt. Utólagos regisztrációval kapcsolatban, kérem hívja a 72/507-127-es számot
További információ: Marton Judit 72/507-110 marton.judit@pbkik.hu

Magán- és kockázati tőkebefektetések - lehetőségek KKV-knak és start-upoknak Japánban
2021-06-01 10:30 - 11:30 | Online
Az EU-Japán KKV Központ online tájékoztató rendezvényt szervez, melyen az EU-s vállalkozások megismerhetik a japán befektetői csoportokat és finanszírozási opciókat, felmérve a piacralépési lehetőségeiket.

A részvételhez először regisztrálnia kell a következő címen:
http://www.eubusinessinjapan.eu/user/register
Miután megerősíti regisztrációját a kapott e-mailben, be tud jelentkezni a rendezvényre:
Időpont: 2021. június 01. 10.30
Regisztráció: Magán- és kockázati tőkebefektetések – lehetőségek KKV-knak és start-upoknak Japánban
Témák:

A startupok és a kockázati tőke szerepe
A japán kockázatitőke-piac jellemzői
A japán közösségi finanszírozás jellemzői
A kockázati tőke és a magántőke legfontosabb szereplői

Bankgaranciákról kezdőknek - képzés angol nyelven
2021-06-01 09:30 - 2021-06-02 12:30 | Online
Az International Chamber of Commerce Austria angol nyelvű, online képzést szervez bankgaranciák témában.

A projektekkel kapcsolatos bankgaranciák, egy másik országban történő termékértékesítés és szolgáltatásnyújtás a nemzetközi kereskedelem fontos eszköze, de a megfelelő és pontos bankgaranciák kidolgozása és tárgyalása egy külföldi országban összetett és megterhelő feladat lehet.

Célcsoport:

Exportőrök, Importőrök, Kereskedelmi társaságok
Kereskedelmi pénzügyi vezetők, kockázatkezelők
Kereskedelmi pénzügyi értékesítési és háttérirodai személyzet
Építőipari vállalatok
Gépipari telephely kivitelezője
Mérnöki irodák

A képzés online, angol nyelven valósul meg.
A képzés helyszíne Zoom platform.
A képzés díja: 420 € + VAT

További információ: ICC Austria – Bank Guarantees for Beginners Online June 2021

REGISZTRÁCIÓ

Textile Connect 2021 - nemzetközi üzletember találkozó
2021-06-01 - 2021-06-04 | Online
Idén is megrendezésre kerül online formában a svéd Enterprise Europe Network iroda szervezésében a textilipar egyik legnagyobb nemzetközi üzletember találkozója.

A rendezvény lehetőséget biztosít a gyártási partnereket kereső vállalkozókat / tervezőket összekapcsolására a textil- és cipőipar gyártókkal szolgáltatókkal és beszállítókkal.
Miért éri meg?

megbízható üzleti partnerekkel veheti fel a kapcsolatot egyszerű, hatékony és költségkímélő módon
szélesítheti, tovább erősítheti kapcsolati hálóját
szakmai tapasztalatok – tudásmegosztás nemzetközi szereplőkkel
piaci trendek és technológiák megismerése

A négynapos virtuális üzletember találkozó előzetes angol nyelvű regisztráció alapján szerveződik, a részvétel díjmentes, de előzetes regisztrációhoz kötött. A kétoldalú találkozók 20 perc időtartamban a B2Match platformon keresztül fognak megvalósulni.
REGISZTRÁCIÓ

Get ready for Japan - Üzleti lehetőségek és exportképzés
2021-05-31 - 2021-06-11 | Online
Az EU Japan-Centre kéthetes online képzést és üzleti partnertalálkozót szervez, ahol a vállalkozások első kézből ismerhetik meg a japán üzleti környezet és kultúra sajátosságait online workshopok, céglátogatások és előadások során.

Miért érdemes jelentkezni?

megismerhetik és elsajátíthatják a japán üzleti környezet, az üzleti gyakorlatok és a japán stílusú személyes kommunikáció alapvető elemeit,
új üzleti kapcsolatokat alakíthatnak ki,
megismerhetik a japán társaságokon belüli döntéshozatali folyamatot, növelve a sikeres üzleti megállapodások számát,
megerősíthetik üzleti kapcsolatukat a jelenlegi japán ügyfelekkel, és megkönnyíteni a kapcsolatokat a jövőbeli partnerekkel

Jelentkezés feltételei; a résztvevő

EU-tagállam állampolgára,
vállalkozása/munkaadója az EU-tagállamok területén található,
vállalkozás tulajdonosa > 50% EU vagy COSME partnerországban található,
angol nyelvtudással rendelkezik,
vállalkozásnál menedzseri, vezetői pozíciót tölt be stb.
vállalkozásnak legyen Japánban történő piacralépésre, terjeszkedésre vonatkozó stratégiája.

Jelentkezési határidő: 2021. április 15.
Képzés időpontja: 2020. május 31 – június 11.
Részletes információk és jelentkezés ITT.

International Contact Days - online üzletember találkozó angol nyelven
2021-05-28 11:00 - 12:00 | Online
A Kárpátaljai Kereskedelmi és Iparkamara ingyenes, online üzletember találkozót szervez 2021. május 28-án fémmegmunkálás, -gyártás és kereskedelem témakörében.
A találkozón lehetőség van megismerkedni az említett ágazat kárpátaljai és más ukrán régiók vállalkozásainak képviselőivel, helyi hatóságokkal és a regionális kereskedelmi és iparkamarák munkatársaival.
A rendezvény angol és ukrán nyelven zajlik.
A találkozó Zoom és/vagy Google Meet platformon kerül lebonyolításra. A csatlakozási linket a regisztrációk feldolgozása után küldik ki.
Regisztrálni az alábbi dokumentum kitöltésével és az exib@tpp.uzhgorod.ua email címre való elküldésével lehetséges.
REGISZTRÁCIÓ

Nemzetközi Vidéki Örökség Konferencia
2021-05-28 09:00 - 17:00 | Medvehagyma Ház, Orfű
Az Orfűi Turisztikai Egyesület a Routes To Roots című Interreg projekt keretében Nemzetközi Vidéki Örökség Konferenciát szervez társszervezeteivel együttműködésben.
A konferencia időpontja: 2021. május 28. (Tartalék időpont: 2021. szeptember 10. – A szervezők személyes jelenléttel tervezik a konferencia megvalósítását. Amennyiben az első időpontban ez nem lehetséges, akkor a tartalék időpontban kerül sor az eseményre.)

A konferencián való részvétel előadóként és szakmai érdeklődőként is ingyenes, de előzetes regisztrációhoz kötött.
A konferencia témái:
A vidéki örökséggel való foglalkozás fő célja nem más, mint a megőrzés elősegítése, az örökségi értékeket hordozó tevékenységnek és értékeknek a gazdasági célú hasznosítása, és ezen tevékenységek piaci pozíciójának a javítása. – Az örökség lényege megközelítésünk szerint abban rejlik, hogy mit jelent az a ma embere számára. Ezért nem az évszázadokkal ezelőttit kell utánozni, hanem a mai ember számára fontos, különleges, egészséges, értékeket képviselő dolgokat újra felfedezni, és a hétköznapok során hasznosítani. Napjainkban a globalizációval szemben formálódó trendre a tudatos fogyasztói magatartás kialakulása és a helyi örökségi értékek felé fordulás jellemző. Emellett a fenntartható fejlődés elveinek érvényesülése is mind jobban megfigyelhető a fogyasztói szokások változásában. Ezen pozitív folyamatok érezhetően növelik az autentikus vidék örökségi értékei és az ezekre épülő helyi termékek iránti keresletet, felértékeli az örökségi erőforrásokat hasznosító turisztikai kínálatot.
A konferencia tervezett programja:

9.00 – 9.40
Regisztráció

9.40– 10.00
Köszöntők

10.00 – 11.40
Plenáris előadások (Szervezés alatt)

11.40 – 13.00
Ebéd a szigeten: „Helyi termék sziget”

13.00 – 15.00
Szekcióülések:
1. Vidéki örökségi értékekre épülő innovatív turisztikai termékfejlesztés (Szekcióvezető: Dr. Gonda Tibor)
2. Vidéki örökség és helyi társadalom (Szekcióvezető: Dr. Minorics Tünde)
3. Vidéki turizmus (Szekcióvezető: Dr. Szabó Géza)

15.00 – 15.15
Kávészünet

15.15 – 17.15
Szekcióülések:
4. Értékteremtéstől a piacra jutásig (Szekcióvezető: Dr. Máté Andrea)
5. A vidéki örökség szerepe az identitás megőrzésében (Szekcióvezető: Dr. Tőzsér Anett)
6. Gasztrokulturális örökségünk és a gasztro-turizmus kibontakozása hazánkban és a világban. A Baranya és Pécs Európa Gasztronómiai Régiója 2025 projekt céljai, a megvalósítás lehetőségei és feladatai. (Szekcióvezető: Dr. Kovács Dezső)

A konferencia szakmai kísérő programja:
Május 29. (szombat): A vidék rejtett kincsei nyomában. Helyi jó gyakorlatokat bemutató tematikus túra Orfű – Kovácsszénája – Husztót útvonalon.
Jelentkezni legkésőbb március 30-ig az alábbi jelentkezési lapot kitöltve, az abban megadott email címre elküldve lehetséges!
Jelentkezési lap
A szekciók pontos bemutatásáról és publikációs lehetőségekről itt olvashat: Nemzetközi Vidéki Örökség Konferencia felhívás

Szakképzési Fórum IV. (épületgépészet)
2021-05-27 15:00 - 16:30 | Pécsi Kereskedelmi Központ
A Pécs-Baranyai Kereskedelmi és Iparkamara és a Baranya Megyei Szakképzési Centrum közös szervezésében szakképzési fórumot tart az épületgépészet ágazatban dolgozó gyakorlati képzőhelyek részére 2021.05.27-én 15.00-kor.
Program

Tájékoztató az új szakképzési rendszerről, a nyilvántartásba vételről és az elszámolásról – Marton Judit – duális képzési tanácsadó, PBKIK
Tájékoztató a szakmai programról, valamint a vállalkozások szerepéről az új szakképzési rendszerben – Baranya Megyei SZC Simonyi Károly Technikum és Szakképző Iskola – Kiss Balázs szakmai igazgató helyettes
Fórum: kérdések és válaszok

A fórum helyszíne:

Pécs-Baranyai Kereskedelmi és Iparkamara Zsolnay terme (7625 Pécs, dr. Majorossy Imre u. 36.), vagy
online, melyhez a ZOOM előadás linkjét május 26. (szerda) 15.00 után küldjük meg, a megadott email címre.

A rendezvény ingyenes, de online regisztrációhoz kötött.
Jelentkezési határidő: május 26. (szerda) 15.00.
Az online regisztrációs felületet az alábbiakban éri el!
A regisztráció ideje lejárt. Utólagos regisztrációval kapcsolatban, kérem hívja a 72/507-127-es számot
További információ: Marton Judit 72/507-110 marton.judit@pbkik.hu

Modern Vállalkozások Programja - Digitalizációval a fenntarthatóságért
2021-05-27 13:00 - 17:00
Az online eseményen az állami szereplők beszélnek majd arról, hogy a digitális és zöld átállás új, kiemelt fejlesztési célként szerepel az EU-ban és Magyarországon is. Kiderül, hogyan kapcsolódik ezekhez az elvekhez a Modern Vállalkozások Programja, majd fókuszba kerül néhány jó példa a pénzügyek, a nagyvállalti digitalizáció és a „zöldítés” összefüggésében.

Ezen felül a kis- és középvállalkozások konkrét tanácsokat is kaphatnak a környezettudatos digitális megoldások bevezetésére. A délután második részében a szakértők egy kerekasztal beszélgetésben válaszolják meg a téma nyitott kérdéseit.
A rendezvény díjmentes, de regisztrációhoz kötött.
https://vallalkozzdigitalisan.hu/esemenyek/esemeny.html?cid=845

13:00
Nyitóelőadás
Steiner Attila, körforgásos gazdaság fejlesztéséért, energia- és klímapolitikáért felelős államtitkár, Innovációs és Technológiai Minisztérium
Digitális és zöld átállás – kiemelt új fejlesztési célok az EU-ban és Magyarországon – vállalkozások

13:15

Czimbalmos Levente, szakmai vezető, Magyar Kereskedelmi és Iparkamara – Modern Vállalkozások Programja
Gondolkozz zölden! – Vállalkozz digitálisan!

13:30

Gyura Gábor, főosztályvezető, Magyar Nemzeti Bank – Fenntartható Pénzügyek Főosztály
Zöld pénzügyek, MNB Zöld Program

13:45

Ratatics Péter, fogyasztói szolgáltatásokért felelős ügyvezető igazgató, MOL
Hogyan reagált a nagyvállalat a 2020-as körülményekre, munkavégzés átalakítása a digitalizáció segítségével – KKV-k számára is adaptálható mintaprojekt

14:00

Szlezák Péter, ügyvezető, System32 IT Kft.
Környezettudatos digitális megoldások

14:15

Espán Zsolt, ügyvezető, NETLOCK Kft.
Elektronikus aláírás és ahhoz kapcsolódó szolgáltatások vállalkozásoknak – körkép, általános bemutatás

Kerekasztal-beszélgetés

14:30

Dobos Balázs, gazdaságfejlesztésért felelős helyettes államtitkár, Innovációs és Technológiai Minisztérium

Bencsik György, vezető IKT módszertani szakértő, Informatika a Társadalomért Egyesület, Modern Vállalkozások Programja

Gyura Gábor, főosztályvezető, Magyar Nemzeti Bank – Fenntartható Pénzügyek Főosztály

Meghívó

Élelmiszeripari export lehetőségek Japánban
2021-05-27 10:30 - 12:30 | Online
A HEPA Magyar Exportfejlesztési Ügynökség Nonprofit Zrt. és az EU-JAPAN CENTRE szervezésében online workshopra kerül sor élelmiszeriparban tevékenykedő KKV-k számára, akik bővíteni szeretnék export-ismereteiket a Japán piaccal (kommunikáció, export-folyamatok és együttműködési lehetőségek) kapcsolatban.

Az online tájékoztató keretében részletes képet kapunk a hazai vállalkozások előtt nyitva álló lehetőségekről és az exporthoz kapcsolódó vámkezelési eljárásokról az első lépésektől kezdve a partnerkeresési lehetőségekig Japánban.

Helyszín: ONLINE (a csatlakozási link előzetesen kerül kiküldésre a regisztrált résztvevők számára)
A résztvevők köre: élelmiszeripari cégek, Japánba irányuló exportálási szándékkal. A workshop nyelve: angol
PROGRAM:
10:30 – 10:35 Köszöntő – HEPA Magyar Exportfejlesztési Ügynökség Nonprofit Zrt. (Czagány Melinda )
10:35 – 10:40 Bemutatkozik az EU-Japan Centre (Eivilte Kandrataviciute)
10:40 – 11:20 Japán üzleti kultúra (Chieko Nakabayashi)
1) Japán üzleti kultúra – gyakorlati tanácsok
2) Üzleti kommunikáció – élőben és online csatornákon
3) A japánok fogyasztói magatártsa – EU termékek iránti kereslet
4) Kérdések
11:20 – 12:00 Élelmiszer-export eljárások és irányelvek (Chieko Nakabayashi)
1) A japán élelmiszerpiac – Fogyasztói magatartás és termékorientáció
2) Export előírások és eljárások Japánban
3) Elosztási rendszer, értékesítési csatornák a B2B és B2C számára
4) Kérdések
12:00 – 12:35 Európai Unió és Japán közötti gazdasági partnerségi megállapodás (EPA) előnyei az élelmiszeriapri cégek számára (Yvan Van Eesbeek)
12:35 – 12:45 Kérdések

A részvétel ingyenes, de regisztrációhoz kötött:
REGISZTRÁCIÓ

Hogy használjam az EU Funding & Tenders portált? - webinárium
2021-05-27 10:00 - 12:30 | Online
A Funding & Tenders Portal egyablakos felület számos uniós finanszírozási program és közbeszerzés esetében az érdeklődők, ajánlattevők és pályázók számára.

A májusi webes szeminárium elsősorban a portál (potenciális) új felhasználóinak szól. A szervezők elmagyarázzák és bemutatják a finanszírozási lehetőségek és partnerek felkutatását, a szervezet regisztrációját, javaslatok benyújtását, a profil kezelését, a finanszírozott projektek és statisztikák elemzését és még sok más funkciót.
Tervezett témakörök:
1. Bevezetés
2. Mit kínál ez a portál?
2.1. Alapvető navigáció
2.2. EU-finanszírozást keresek – van valami számomra?
2.3. Regisztrálni szeretném a szervezetemet
2.4. Támogatási javaslatot szeretnék benyújtani
2.5. Szeretném látni az uniós projektek finanszírozását (az érdeklődési körömben, az országomban vagy a régiómban …)
2.6. Az EU által finanszírozott projektek eredményeit szeretném kiaknázni
2.7. Szakértő értékelő/ellenőr szeretnék lenni
2.8. Személyes profilt hozzak létre ezen a portálon?
2.9. Hogyan szerezhetek hozzáférési jogokat javaslatokhoz, projektekhez, szervezeti adatokhoz …?
2.10. Hogyan kezeljem az értesítéseket és a feladatokat?
2.11. Hogyan kezeljem a felhasználói fiókom?
2.12. Segítségre van szükségem
3. Kérdések és válaszok
A részvételhez nem szükséges előzetes regisztráció, a webinárium csak a YouTube élő webes közvetítésén keresztül lesz elérhető.
Kérdéseit előre felteheti a szervezőknek itt >>>
További információ >>>

Szakképzési Fórum III. (gépipar)
2021-05-27 08:30 - 10:00 | Pécsi Kereskedelmi Központ
A Pécs-Baranyai Kereskedelmi és Iparkamara és a Baranya Megyei Szakképzési Centrum közös szervezésében szakképzési fórumot tart a gépipari ágazatban dolgozó gyakorlati képzőhelyek részére 2021.05.27-én 8.30-kor.
Program

Tájékoztató az új szakképzési rendszerről, a nyilvántartásba vételről és az elszámolásról – Strasz Eszter – duális képzési tanácsadó, PBKIK
Tájékoztató a szakmai programról, valamint a vállalkozások szerepéről az új szakképzési rendszerben – Baranya Megyei SZC Komlói Technikum, Szakképző Iskola – Széplábi András szakmai igazgató helyettes
Fórum: kérdések és válaszok

A fórum helyszíne:

Pécs-Baranyai Kereskedelmi és Iparkamara Zsolnay terme (7625 Pécs, dr. Majorossy Imre u. 36.), vagy
online, melyhez a ZOOM előadás linkjét május 26. (szerda) 15.00 után küldjük meg, a megadott email címre.

A rendezvény ingyenes, de online regisztrációhoz kötött.
Jelentkezési határidő: május 26. (szerda) 15.00.
Az online regisztrációs felületet az alábbiakban éri el!
A regisztráció ideje lejárt. Utólagos regisztrációval kapcsolatban, kérem hívja a 72/507-127-es számot
További információ: Strasz Eszter 72/507-153 strasz.eszter@pbkik.hu

Mobilitás és közlekedés a H2020 keretprogramban - nemzetközi üzletember találkozó
2021-05-27 - 2021-06-01 | Online
Az Enterprise Europe Network társszervezésében megvalósuló online nemzetközi üzletember találkozóra várnak, minden a közlekedésiparban és szállítmányozásban tevékenykedő céget, egyetemet, kutatóintézetet, akik nyitottak új üzleti kapcsolatok, technológiai és lehetséges H2020 együttműködések kialakítására.

Az NKFI Hivatal, a lengyel NCBIR (National Centre for Research and Development), a szlovák SLORD (Szlovák Kutatási és Fejlesztési Kapcsolattartó Iroda) és a litván LINO (Litván K + F kapcsolattartó Iroda), valamint a cseh CZELO (Cseh Kutatási, Fejlesztési és Innovációs Kapcsolattartó Iroda) irodák közös szervezésében megvalósuló virtuális tájékoztató és partnerkereső rendezvény a Horizont Európa keretprogram Közlekedés területére fókuszál, a pályázni szándékozóknak bemutatva a megnyíló finanszírozási lehetőségeket és a kapcsolódó szakpolitikai hátteret.

A rendezvény bemutatkozási lehetőséget is biztosít azon vállalkozásoknak, egyetemeknek, kutatóintézeteknek, nonprofit szervezeteknek, amelyek jövőbeli projekt partnereiket keresik. Lehetőség lesz projekt ötletek rövid ismertetésére, valamint B2B megbeszélésekre is.
A rendezvény ingyenes, de regisztrációhoz kötött:
REGISZTRÁCIÓ

Ausztria, mint gazdasági székhely – Lehetőségek magyar vállalatok számára
2021-05-26 14:00 - 15:00 | Online
Az Osztrák Nagykövetség Kereskedelmi Osztálya (Advantage Austria), az ABA – Invest in Austria és az ecoplus – Invest in Lower Austria közös ingyenes, online rendezvényt szervez melynek témái: ismerje meg Ausztria és legnagyobb tartománya, Alsó-Ausztria előnyeit, tudjon meg többet arról, hogyan kell vállalkozást indítani Ausztriában, szerezzen betekintést és tippeket olyan vállalkozóktól, akik már megkezdték üzleti tevékenységüket Ausztriában.
Időpont: 2021. május 26., 14:00-15:00
Program

Köszöntő
Jürgen Schreder, kereskedelmi tanácsos, Osztrák Nagykövetség Kereskedelmi Osztálya
Miért éppen Ausztria? Az Ön lehetőségei
Birgit Reiter-Braunwieser és Berényi Ferenc, ABA – Invest in Austria
Gyakorlati tapasztalatok
Kiszely László, az AbilityMatrix GmbH alapítója és ügyvezetője
Alsó-Ausztria – nagyszerű régió a szolgáltatás-orientált és innovatív vállalatok számára
Ing. Slavisa Milanovic, ecoplus
Gyakorlati tapasztalatok Alsó-Ausztriából
DI Dr.techn. Marion Ettenauer, OrthoSera GmbH, Management Assistant valamint
Bischof Balázs, Art Innova GmbH, Managing Director
Cégalapítás Ausztriában? – Nem is bonyolult. Az üzleti tevékenység jogi és adózási szempontjai
Dr. Gálffy Tibor, Gálffy & Vecsey Ügyvédi Iroda valamint
Mag. Ladislaus Lonyai, Garantie Adótanácsadó Iroda

A rendezvény során lehetőség nyílik kérdéseket is feltenni az előadóknak, illetve konkrét üzleti lehetőségek megvitatására.
A rendezvény nyelve: magyar és angol (szinkrontolmácsolással)
A rendezvény ingyenes, de regisztrációhoz kötött: Részvételi szándékát a budapest@advantageaustria.org címen jelezheti, 2021. május 25-ig.
A regisztráltaknak a rendezvény előtt egy Zoom-linket küldenek, melyen keresztül részt vehetnek az előadáson.
További információ: https://www.advantageaustria.org/hu/events/Ausztria__mint_gazdasagi_szekhely.hu.html

TURIZMUS SUMMIT 2021- RESTART
2021-05-26 10:00 - 19:00 | Online
A CED Közép-európai Gazdaságfejlesztési Hálózat Nonprofit Kft. szabadkai irodája szervezésében megvalósuló online B2B-val egybekötött online fórum fókuszában a vajdasági turisztikai kínálat és a kapcsolódó könnyűipari ágazatokban rejlő beszállítói lehetőségek állnak.

Fotó: www.pixabay.com
A rendezvény első részében bemutatásra kerülnek a vajdasági régió nyújtotta turisztikai, befektetési és exportlehetőségek. Az előadásokat követő B2B-re várjuk a lehetséges magyar beszállítókat vajdasági éttermekbe, szállodákba, az utazásszervező irodákat, továbbá a kerékpáros-, öko-, kaland-, lovas-, vízi turizmus és szabadidős tartalmak, wellness kiépítésével foglalkozó vállalkozásokat.
A beszállítói fórum tárgyalásai az ITT&MOST online platformon keresztül fognak zajlani, ahol jelenleg közel 700 cég üzleti ajánlatai között van lehetőségük megtalálni az Önöknek legmegfelelőbb üzleti partnereket!
Programterv:
10:00-10:10 Köszöntők, felvezető előadások
Dobó István – CED Közép-európai Gazdaságfejlesztési Hálózat Nonprofit Kft., Szabadka
10:10-11:00 Szakmai előadások – moderátor: Dobó István
Pelt Ilona – Vajdaság tartományi idegenforgalmi és gazdasági segédtitkár – Vajdasági turisztikai fejlesztési stratégia csapásvonalai
Seres István – Kolo Szerb Kulturális Központ igazgató – Mórahalom, a „Balkán Kapuja”
Ercsi Hargita – А városi tanács idegenforgalommal, beruházásokkal és nemzetközi kapcsolatokkal megbízott tagja – Szabadka város épített és kulturális öröksége, mint turisztikai kínálat
Bödő Marianna – Smart Marketing tulajdonos – Város marketing és kommunikációs platformok a turizmusban
Dankó Dénes – Kárpát –medencei Turisztikai Egyesület elnöke – Helyzet elemzés a turizmusban és várható trendek Szerbiában és a Kárpát Medencében 2021-re
Kérdések-válaszok az egyes előadások után.
11:00-19:00 Online kétoldalú üzleti tárgyalások

A rendezvényen való részévtel díjmentes, de előzetes regisztrációhoz kötött:
This form is currently closed for submissions.

Hogyan értékesítsünk sikeresen Franciaországba? - online webinárium
2021-05-26 10:00 - 11:30 | Online – Zoom
A Magyar-Francia Kereskedelmi és Iparkamara a Coface Hungary Kft. támogatásával webináriumot szervez Hogyan értékesítsünk sikeresen Franciaországba? címmel.

A rendezvény célja, hogy a francia piac iránt érdeklődő magyar vállalatokkal olyan hasznos szakmai információkat ismertessenek meg, amelyekkel hozzájárulhatnak franciaországi exporttevékenységük sikerességéhez.
A rendezvény időpontja: 2021. május 26. (szerda) 10:00-11:30

PROGRAM
A rendezvényt megnyitja és moderálja: Ducrot Ágnes, igazgató, Magyar-Francia Kereskedelmi és Iparkamara

10:00-10:10
A francia piac általános jellemzőinek bemutatása
Előadó: Szűcs Mariann és Gölöncsér Balázs Külgazdasági attachék, Magyarország Nagykövetsége, Párizs

10:10-10:20
A HEPA és az EEN szerepe a magyar vállalatok exporttevékenységének fejlesztésében
Előadó: Süveges Mária, üzletfejlesztési és vállalati igazgató, HEPA

10:20-10:40
Milyen módszerekkel tudjuk leellenőrizni francia partnereink üzleti és pénzügyi megbízhatóságát?
Előadó: Benyóczky Zsolt, Channel Sales Manager, Coface Hungary Kft

10:40-10:50
Milyen jogi feltételekre figyeljünk a franciaországi partnerekkel való együttműködés során?
Előadó: Olivier DUHAMEAU, franciaországi ügyvéd – munka-kereskedelem-vállalati jog

10:50-11:00
Számlázás, pénzügyi tranzakciók és hazai adózás sajátosságai a francia üzleti partnerrel történő együttműködés során
Előadó: Keresztes Fanni, adótanácsadó, Fix Professional Könyvelő Iroda

11:00-11:10
A megfelelő termékdesign és vállalati arculat fontossága a franciaországi értékesítéshez
Előadó: Robák Dávid, tulajdonos Next Ship Kft. marketing design ügynökség

11:10-11:20
Hogyan találjuk meg az ideális üzleti partnert Franciaországban?
Előadó: Ducrot Ágnes, igazgató és Gyulai-Kertesi Edina, kereskedelmi vezető, Magyar-Francia Kereskedelmi és Iparkamara

11:20-11:30
Kérdések & Válaszok

A webinárium után, 14-17 óra között a résztvevőknek lehetőségük lesz egy 15 perces személyes konzultációt kérni az előadóktól.
Igényüket az online regisztrációs űrlapon tudják jelezni.
A részvétel az előadáson és a konzultáción is ingyenes, de előzetes regisztrációhoz kötött. Az előadáshoz és a konzultációhoz szükséges Zoom csatlakozási linket és információkat az előadás előtt egy nappal fogják e-mailen elküldeni a résztvevőknek.
Részvételi szándékukat legkésőbb 2021. május 21-ig tudják jelezni az alábbi linken elérhető regisztrációs űrlap kitöltésével.
REGISZTRÁCIÓ
A rendezvénytől függetlenül is lehetőség van tárgyalni Gyulai-Kertesi Edinával, a Magyar-Francia Kereskedelmi és Iparkamara kereskedelmi vezetőjével az ITT&MOST üzleti partnerkeresési platformon keresztül. Tárgyalásra jelölésre, a platformra való regisztráció után ezen a linken van mód: ittesmost.b2match.io/participants/411
